Iosephus Bavonese
Iosephus, vulgo Joe Bavonese (in oppido Wayne Novae Caesareae die 19 Martii 1954 natus) est psychotherapeuta et scriptor Americanus, qui aegrotis externis societatem psychotherapianam apud Relationship Institute in Royal Oak in Michigania ducit et acroases assidue facit. Qui anno 2004 cum Mel Restum condidit Uncommon Practices, societatem quae psychotherapeutas in eorum negotiis melioribus factis iuvat. Gradum philosophiae doctoris in psychologia officinali apud California Institute of Integral Studies adeptus est. Psychologus et consiliarius laboravit pro General Motors, et fuit director officinalis apud Outpatient Mental Health and Substance Abuse Services pro Medical Center Psychiatric Associates in Warren in Michigania. Professor additus docuit in Collegio Graduato Insituti Unionis, et professoribus extramuralibus consilium dedit in programma graduata apud Universitatem Norwich in Monte Viridi. Americanae Psychologorum Societatis est socius. Iosepho et Shirley Bavonese, uxori, sunt tres liberi.